**Любов на глътки... Вино на един дъх**

„Любовта, моето момиче, се „пие“ бавно и на глътки.

Виното - на един дъх” - това често ми казваше дядо.

Дядо ми беше мъдър човек.

А аз... Аз бях малка и не разбирах.

Аз бързах...

Побързах да се родя.

Побързах да порасна.

Побързах да се влюбя.

Побързах да създам семейство.

Побързах да премина през всичко лошо.

Лошото замина.

Взе със себе си и доброто.

И ето ме сега,

спряла в нищото,

изморена от тая бързина.

Си спомних думите на дядо

за виното и любовта...

Не искам вече.

Не искам вече дните бързо да минават.

Не искам вече бързо да живея.

Искам бавно и щастливо да старея.

Искам любовта на малки глътки да „изпия“.

А виното - горчиво или не - на екс ще го изпия.

Както дядо някога ми каза...

Мъдър беше моят дядо!

**Милена Стоянова Георгиев**

Студентка, Русенски университет „Ангел Кънчев“

Специалност „Медицинска сестра“

II курс